WhatsApp का विकल्प Sandes? जानिए government के इस चैटिंग ऐप के बारे में••• - SHASHI BLOG\nHome / tech / WhatsApp का विकल्प Sandes? जानिए government के इस चैटिंग ऐप के बारे में•••\nWhatsApp का विकल्प Sandes? जानिए government के इस चैटिंग ऐप के बारे में•••\nFebruary 11, 2021 tech\nImges credit Aajtak\nवही केंद्र government ने लोगो की निजी डाटा को सुरक्षित रखने के लिए कई कदम उठाए है। सुत्रो माने तो जल्द सरकार डाटा सुरक्षित रखने के लिए एक नई कानून लेकर आ रहे है।\nWhatsApp की तर्ज पर ही स्वदेशी इंस्टेंट मैसेजिंग\nWhatsApp की तर्ज पर ही स्वदेशी इंस्टेंट मैसेजिंग ऐप संदेश (Sandes) बन कर तैयार हो चुका है। रिपोर्ट के मुताबिक इसका इस्तेमाल कुछ सरकारी अधिकारी कर रहे है। पिछले वर्ष भारत सरकार (Indian government) ने WhatsApp जैसे ऐप पर काम करने की बात कही थी।\nआजतक खबर के मुताबिक ये ऐप बन कर तैयार हो चुका है। आरंभ में इसे कुछ सरकारी अधिकारियों को इस्तेमाल करने के लिए दिया गया है। और ये अभी टेस्टिंग फेज में भी हो सकता है।\nGIMS.gov.in की website पर Sandes ऐप का LOGO है। उसमें आशोक चक्र देखा जा सकता है। बेसिकली इस लोगो के तीन लेयर्स हैं।तीनों लेयर्स मिल कर तिरंगा बनाते हैं और सेंटर में अशोक चक्र है। दूसरा लेयर देखने में WhatsApp जैसा ही लग रहा है। लेकिन ये डार्क ग्रीन है।\nअभी के लिए लिमिटेड यूज..\nBusiness standard की रिपोर्ट के मुताबिक मंत्रालय के कुछ अधिकारियों ने पहले से ही गवर्नमेंट इंस्टेंट मैसेजिंग सिस्टम (GIMS) का यूज करना शुरू कर दिया है।\nपिछले कई साल के रिपोर्ट्स में दावा किया गया कि इस government Chatting app को गवर्नमेंट इंस्टेंट मैसेजिंग सिस्टम (GIMS) कहा जाएगा। अब ये खबर निकल कर सामने आई है कि इसको संदेश नाम दिया गया है।\nGims.gov.in की website पर Sandes के बारे कुछ इनफॉमेशन भी है।यहां साइन-इन एलडीएपी, साइन-इन संदेश ओटीपी और संदेश web शामिल है।\nकिसी भी ऑप्शन पर टैप करने पर Page पर एक मैसेज आता है। जिसमें लिखा है ये ऑथेंटिकेशन मैथड सिर्फ ऑथोराइज्ड सरकारी अधिकारियों(Government officials)के लिए लागू होती है।\nWebsite पर आप अपना अकाउंट नहीं बना सकते हैं और न ही लॉग इन कर सकते हैं. ये अधिकारियों के लिए लिमिटेड है। इसमें साफ लिखा हुआ है । आम यूजर्स के लिए कब लाया जाएगा। इसकी कोई भी जानकारी नहीं मिली है।\nरिपोर्ट के मुताबिक ये Sandes को एंड्रॉयड और आईफोन दोनों ही प्लैटफॉर्म्स (Platforms) के लिए लाया जाएगा। ये दूसरे चैटिंग ऐप की तरह वॉयस और डेटा सपोर्ट करता है। इस ऐप को नेशनल इनफॉर्मेटिक्स सेंटर मैनेज करेगा जो इलेक्ट्रॉनिक्स एंड इनफॉर्मेशन टेक्नॉलजी मंत्रालय के अंदर आता है।\nफिलहाल संदेश ऐप का यूज कुछ government अधिकारियों ही कर रहे है । इसके बाद में पब्लिक के लिए रोल-आउट करने की संभावना है। ये WhatsApp से कैसे टक्कर ले पाता है।ये देखना दिलचस्प होगा। लेकिन ये भी मुमकिन है, इसे government केवल अधिकारियों को इस्तेमाल करने पर फोकस कर सकता है।\nWhatsApp का विकल्प Sandes? जानिए government के इस चैटिंग ऐप के बारे में••• Reviewed by shashikant kumar on February 11, 2021 Rating: 5


COVID-19: सोलन में एक साथ कोरोना के 99 नए केस, कुल मामले हुए 1928 | solan - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nबड़ी खबर: बिहार विधानसभा चुनाव के लिए तारीखों ऐलान,4चरणों में डाले जाएंगे वोट\nसोलन जिले में कोरोना के मामले. (FILE PHOTO)\nCorona virus in solan: यह जिला हिमाचल की औद्योगिक नगरी है. बड़ी संख्या में यहां फैक्ट्रियों में काम करने वाले लोग दूसरे राज्यों से लौटे हैं. फैक्ट्रियों के काफी मजदूर संक्रमित पाए गए हैं.\nLast Updated: September 11, 2020, 8:51 AM IST\nसोलन. हिमाचल प्रदेश में लगातार कोरोना (Corona Virus) का कहर देखने को मिल रहा है. प्रदेश के हर एक जिले में कोरोना के मामले तेजी से बढ़े हैं. लेकिन सोलन (Solan) जिले में कोरोना के मामलों से सरकार और प्रशासन की चिंता बढ़ी है. गुरुवार को सोलन (Solan) जिले में रिकॉर्डतोड़ 99 केस रिपोर्ट हुए है.\nसोलन जिला सबसे अधिक प्रभावित\nहिमाचल प्रदेश में सोलन जिला कोरोना से सबसे अधिक प्रभावित है. यहां अब तक 1938 कोरोना संक्रमित लोग पाए जा चुके हैं, जिनमें से 599 एक्टिव केस हैं. गुरुवार को सोलन में एक दिन में रिकॉर्ड 99 मामले सामने आए.\nअब तक 15 लोगों की मौत\nसोलन में अब तक इस महामारी से 15 लोगों की मौत हो चुकी है. ताजा मामलों में9केस सोलन, एमएमयू अस्पताल में3मामले, परवाणु में 26 मामले, कंडाघाट5मामले और अर्की6केस रिपोर्ट हुए हैं. वहीं 50 मामले बीबीएन क्षेत्र से सामने आए हैं.\nक्यों आ रहे हैं इतने मामले\nहिमाचल में अब कम्यूनिटी स्प्रेडिंग होने लगी है. सरकार ने भी इस बात को माना है. लेकिन सोलन जिले में कोरोना फैलने का सबसे बड़ा कारण माइग्रेशन है. यह जिला हिमाचल की औद्योगिक नगरी है. बड़ी संख्या में यहां फैक्ट्रियों में काम करने वाले लोग दूसरे राज्यों से लौटे हैं. ऐसे में संक्रमण फैला है. फैक्ट्रियों के काफी मजदूर संक्रमित पाए गए हैं. ऐसे में अब हिमाचल के एक चौथाई मामले और मौतें इसी जिले में रिपोर्ट हुई हैं.\nLive: तीन चरण में होंगे बिहार के चुनाव, 10 नवंबर को आएंगे नतीजे- CEC


इटली के अस्पतालों से आई ये 12 दुखद तस्वीरें बताती हैं कि वहां कोरोना ने कितना कोहराम मचाया है | Heartbreaking Pics From Inside Italy Hospital Show The Plight Of Those Battling COVID-19\nइटली के अस्पतालों से आई ये 12 दुखद तस्वीरें बताती हैं कि वहां कोरोना ने कितना कोहराम मचाया है\nसुधीर सिंहअपडेटेड ऑन Mar 25, 2020, 12:52 IST\nमौजूदा समय में यूं तो दुनिया का हर एक कोरोना प्रभावित देश इससे परेशान है. मगर इस वायरस का सबसे ज़्यादा असर इटली में देखने को मिल रहा है. अभी तक इस देश में मरने वालों की संख्या 5500 के करीब पहुंच चुकी है. हालात कितने गंभीर हैं इसका अंदाज़ा इस बात से लगा लीजिए कि यहां 21 मार्च को 793 लोगों की जान गई थी. वहीं 24-25 मार्च को 651 नई मौतें दर्ज की गईं.\nस्थिति को काबू में करने के लिए वहां के अस्पतालों में मौजूद डॉक्टर्स और नर्स दिन-रात कड़ी मेहनत कर रहे हैं. यहां कुछ तस्वीरों के माध्यम से उनके संघर्ष और दर्द को समझा जा सकता है!\nडॉक्टरों और नर्सों की कोशिशों के बावजूद इटली में संक्रमितों की संख्या कम नहीं हो रही है. 23 मार्च को जहां आंकड़ा 63,927 था, वहीं 24 मार्च को यह 69,176 हो गया.\nइटली के सिविल प्रोटेक्शन एजेंसी के प्रमुख एंजिलो बोरेली की मानें तो इटली के अंदर हर 10 में से एक व्यक्ति कोरोना वायरस से संक्रमित हैं. ऐसे में डॉक्टरों और नर्सों के लिए इस वायरस से संक्रमित मरीजों को ट्रीट करना बड़ी चुनौती है.\nअब तक कोरोना वायरस इटली की अर्थव्यवस्था को भी बहुत नुकसान पहुंचा चुका है. जहां, व्यापारिक गतिविधियां ठप हैं. वहीं देश के सामने आर्थिक संकट पैदा हो रहा है. इटली में मास्‍क भी पर्याप्त मात्रा में नहीं हैं, जोकि दुखद है.\nशुरुआत के दो हफ़्तों में देश के सिर्फ़ 11 शहरों को लॉकडाउन किया गया. तब मरने वालों की संख्या कम थी. मगर आगे इसे लॉकडाउन को गंभीरता से नहीं लिया गया. नतीजा सामने है, अस्पतालों में एक बड़ी संख्या में लोग मौत से लड़ रहे हैं.\nमौजूदा समय में इटली के अंदर युद्ध स्तर पर काम चल रहा है. बावजूद इसके वहां स्थिति बेकाबू है. अस्पतालों में पैर रखने की जगह नहीं. वहां लाशों के ढेर लग गए. किसी को समझ नहीं आर रहा कि वो क्या करे!\nविषय परिस्थितियों के बावजूद जिस तरह से वहां के अस्पतालों में डॉक्टर्स व नर्स अपना जीवन दांव पर लगाए हुए कोरोनो को मात देने में संघर्ष कर रहे हैं. वह सराहनीय है. जज्बे को सलाम!


T20 वर्ल्ड कप के लिए साउथ अफ्रीका टीम में वापसी पर क्या बोले डिविलियर्स? - I won’t create false hopes AB de Villiers on his South Africa Comeback for 2020 T20 World cup Australia\nसूरजlallantopsuraj@gmail.comअप्रैल 13, 2020 07:12 PM\nसाउथ अफ्रीकी दिग्गज एबी डिविलियर्स ने इस साल होने वाले T20 वर्ल्ड कप में अपनी संभावित वापसी पर कमेंट किया है. डिविलियर्स ने साफ कहा कि वह लोगों को फर्जी उम्मीदें नहीं देना चाहते. डिविलियर्स ने यह भी कहा कि उन्हें लगता है कि कोरोना वायरस के चलते वर्ल्ड कप को टाला जा सकता है.\nपूरी दुनिया में फैली इस महामारी के चलते कई स्पोर्ट्स इवेंट टाले जा चुके हैं. लेकिन इस साल ऑस्ट्रेलिया में होने वाले T20 वर्ल्ड कप के शेड्यूल में अभी कोई बदलाव नहीं किया गया है. अफ्रीकी संडे न्यूज़पेपर रैपोर्ट से बात करते हुए डिविलियर्स ने कहा,\n‘मैं भविष्य के छह महीने नहीं देख सकता. अगर टूर्नामेंट अगले साल के लिए टाला गया तो बहुत सारी चीजें बदल जाएंगी. अभी के लिए मैं खुद को उपलब्ध मानता हूं लेकिन मुझे नहीं पता कि उस वक्त में मेरा शरीर कैसे रेस्पॉन्स करेगा और मैं स्वस्थ रहूंगा या नहीं. शायद मैं ऐसे हाल में पहुंच जाऊं जब मुझे बाउच (साउथ अफ्रीका के कोच मार्क बाउचर) से कहना पड़े कि मैं इंट्रेस्टेड था, मैं एक रोल प्ले करना चाहता था लेकिन मैं कर नहीं पाऊंगा. मैं ऐसे वादे और फर्जी उम्मीदें पैदा करने से बचना चाहता हूं.’\nडिविलियर्स ने साफ किया कि वह ऐसा नहीं मानते कि उन्हें साउथ अफ्रीकी टीम में सीधी एंट्री मिलनी चाहिए. गौरतलब है कि डिविलियर्स पर पहले ऐसे आरोप लग चुके हैं.\nAB de Villiers wants to earn his place in the South Africa’s squad for T20 World Cup 2020. pic.twitter.com/2EStdBBxoE\n— CricTracker (@Cricketracker) April 13, 2020\nडिविलियर्स ने कहा,\n‘अगर मैं खुद को 100 प्रतिशत वैसा ही पाता हूं जैसा कि मैं चाहता हूं, तो मैं उपलब्ध रहूंगा. लेकिन अगर ऐसा नहीं हुआ तो मैं खुद को पेश ही नहीं करूंगा क्योंकि मैं वैसा आदमी नहीं हूं जो 80 प्रतिशत रहने पर ही मैदान में उतर पड़े. ऐसा होने पर मैं ट्रायल्स दूंगा और बाउचर के सामने साबित करूंगा कि मैं अभी भी इसके योग्य हूं. उन्हें मुझे इसलिए चुनना चाहिए क्योंकि मैं अपने प्रतिद्वंद्वी से बेहतर हूं. मैं वैसा नहीं हूं जिसे लगता है कि मुझे जो भी चाहिए वो मिले ही.’\nइस साल अक्टूबर-नवंबर में होने वाले वर्ल्ड कप से डिविलियर्स की वापसी पक्की मानी जा रही थी. लेकिन उन्होंने पहले से तय कर लिया था कि वह बीते साल हुए 50 ओवर्स वर्ल्ड में हुए विवाद नहीं दोहराएंगे. दरअसल पिछले साल रिपोर्ट आई थीं कि डिविलियर्स ने वापसी की पेशकश की थी, जिसे साउथ अफ्रीका ने खारिज़ कर दिया था.\nलवीना लोध ने महेश और मुकेश भट्ट के खिलाफ जंग छेड़ दी है!\nPrevious Previous post: PM CARES Fund पर लगातार उठ रहे सवाल, अब हिसाब-किताब की होगी जांच\nNext Next post: धोनी, जड्डू नहीं, इस ऑस्ट्रेलियन के साथ है रैना की गोल्डन मेमोरी!


लियोनेल मेसी का बार्सिलोना से 23 साल का करार खत्म, क्लब के साथ जीते 35 खिताब | lionel messi becomes free agent after the barcelona star contract expired at the end of june – News18 हिंदी\nलियोनेल मेसी का बार्सिलोना से 23 साल का रिश्ता खत्म, क्लब के साथ जीते 35 खिताब\nलियोनल मेसी (Lionel Messi) ने स्पेनिश क्लब बार्सिलोना (Barcelona) के साथ 35 खिताब जीते हैं. उन्होंने क्लब के लिए 778 मैचों में रिकॉर्ड 672 गोल दागे हैं. अर्जेंटीना के मेसी सिर्फ 13 साल की उम्र में बार्सिलोना क्लब से जुड़े थे.\n| July 01, 2021, 13:01 IST\nनई दिल्ली. बार्सिलोना के महान खिलाड़ी लियोनेल मेसी का इस क्लब से साथ 23 पुराना रिश्ता खत्म हो गया है. 30 जून को मेसी का बार्सिलोना के साथ करार खत्म हो गया. अब वह किसी भी क्लब के साथ जुड़ने के लिए स्वतंत्र हैं. (PIC: AP)\nमेसी सिर्फ 13 साल की उम्र में बार्सिलोना क्लब से जुड़े थे. चार साल कड़े प्रशिक्षण के बाद अर्जेंटीना के इस स्टार खिलाड़ी ने बार्सिलोना के सीनियर क्लब की तरफ से साल 2004 में खेलना शुरू किया. (PIC: AP)\nलियोनल मेसी ने 17 साल में बार्सिलोना के साथ 35 खिताब जीते हैं. उन्होंने क्लब के लिए 778 मैचों में रिकॉर्ड 672 गोल दागे हैं. (Lionel Messi/Instagram)\nमेसी के नाम स्पेनिश लीग में 520 मैच में 474 गोल हैं. साथ ही एक क्लब के साथ सबसे ज्यादा मैच खेलने का रिकॉर्ड भी उनके ही नाम है. (Lionel Messi Instagram)\nऐसी चर्चा है कि 34 वर्षीय मेसी फिर से दो सालों के लिए बार्सिलोना के साथ करार कर सकते हैं. हालांकि पिछले साल मेसी इस क्लब से अलग होना चाहते थे. दोनों के बीच तनातनी की खबरें थी. (Image: Shutterstock)\nमेसी सबसे ज्यादा छह बार बेलेन डि ओर जीतने वाले खिलाड़ी हैं. उन्होंने अर्जेंटीना की तरफ से सबसे ज्यादा 75 इंटरनेशनल गोल दागे हैं.(Image: Shutterstock)\nFirst published: July 01, 2021, 13:01 IST


आंगनवाड़ी सहायिका की गैंगरेप के बाद हत्या, पोस्टमॉर्टम में खुलासा- प्राइवेट पार्ट में गहरे जख्म थेDainik Bhaskar – Media Content\nउत्तर प्रदेश के बदायूं में निर्भया कांड जैसा मामला सामने आया है। यहां एक आंगनवाड़ी सहायिका की गैंगरेप के बाद हत्या कर दी गई। उनकी उम्र 50 साल थी। पोस्टमॉर्टम में उनके शरीर में गंभीर चोटें पाई गई हैं। पीड़ित परिवार की शिकायत पर पुलिस ने तीन लोगों के खिलाफ केस दर्ज किया है। हालांकि, अभी आरोपियों की गिरफ्तारी नहीं हो पाई है। पोस्टमॉर्टम में महिला के प्राइवेट पार्ट में रॉड जैसी भारी चीज डालने की पुष्टि हुई है। बाईं पसली, बाएं पैर और बाएं फेफड़े पर भी वजनदार चीज से हमला करने की बात सामने आई है। घटना उघैती थाना इलाके के एक गांव की है। पीड़ित पक्ष का कहना है कि महिला हर दिन की तरह रविवार को भी नजदीक के गांव के मंदिर में पूजा करने गई थीं। यहां मंदिर के पुजारी, उनके एक चेले और ड्राइवर ने महिला से दुष्कर्म किया। इसके बाद हत्या कर दी। देर रात पुजारी अपनी जीप से आया और दरवाजे पर महिला का शव फेंककर चला गया। Budaun: A 50-year-old Anganwadi worker was allegedly raped and murdered in Ughaiti area of the district. “Case has been registered against3people under Sections 376 (rape)& 302 (murder) of IPC.4teams have been formed the nab to the accused,” says SSP Sankalp Sharma. (05.01) pic.twitter.com/eesXAU4gmm — ANI UP (@ANINewsUP) January 6, 2021शव 18 घंटे बाद पोस्टमार्टम के लिए भेजा गया पीड़ित पक्ष का आरोप है कि उघैती के थानेदार रावेंद्र प्रताप सिंह ने उनकी फरियाद नहीं सुनी। मौके का मुआयना भी नहीं किया। घटना के करीब 18 घंटे बाद सोमवार दोपहर में लाश को पोस्टमार्टम के लिए भेजा गया। इस मामले में एसएसपी संकल्प शर्मा का कहना है कि आरोपियों की गिरफ्तारी के लिए चार टीमें लगाई गईं हैं।\tआज की ताज़ा ख़बरें पढ़ने के लिए दैनिक भास्कर ऍप डाउनलोड करें\nमहिला से दुष्कर्म का आरोप मंदिर के पुजारी, उनके चेले और ड्राइवर पर लगाया गया है। पुलिस का कहना है कि आरोपियों की तलाश में चार टीमें लगाई गई हैं। Read More\nराउरकेला में SAIL के स्टील प्लांट में जहरीली गैस लीक हुई, चार कर्मचारियों की मौतDainik Bhaskar


Episode-3: डायबिटीज को दूर नहीं, पर कंट्रोल किया जा सकता है! - हैलो स्वास्थ्य\nEpisode-3: डायबिटीज को दूर नहीं, पर कंट्रोल किया जा सकता है!\nडायबिटीज के नाम से अक्सर लोगों के मन में यही ख्वाल आता है कि अगर ये बीमारी एक बार हो गई, तो फिर जिंदगी भर के लिए इंसान को बीमार कर देती है। इसी स्ट्रेस के चलते कई डायबिटीज पेशेंट डिप्रेशन में भी चले जाते हैं। लेकिन कुछ ऐसे शुगर पेशेंट्स भी हैं, जिन्होंने अपनी लाइफ का उदाहरण देते हुए, इस धारणा को गलत साबित किया। हां, ये बात भी सही है कि डायबिटीज की बीमारी एक बार होने के बाद जिंदगी भर के लिए रह जाती है। लेकिन इसे कंट्रोल में रखा जा सकता है, जिससे डायबिटीज के कारण होने वाली अन्य बीमारियों से भी बचा जा सकता है।\nअगर हम लाइफस्टाइल डिजीज की बात करें, तो डायबिटीज उनमें से एक है। इसके काफी केसेज बढ़ते जा रहे हैं। तो आइए, इस ‘वर्ल्ड डायबिटीज डे’ पर हमारे साथ जुड़िए हमारी सीरीज ‘स्वाद से मीठा गया है, जिंदगी से नहीं’ से। हमारे इस तीसरे एपिसोड में हैं, लखनऊ की रहने वाली कांती गुप्ता। इन्होंने हमें बताया कि डायबिटीज की शिकार हो जाने के बाद इनकी लाइफ में क्या-क्या बदलाव आए और किस तरह से वे अपनी इस बीमारी से लड़ते हुए लाइफ को मैनेज करती है। इसी के साथ अपनी जिंदगी में चीनी की कमी को कैसे पूरा करती हैं। आइए जानें, इनकी कहानी-\nजी बिल्कुल, मेरा नाम कांती गुप्ता है और मैं एक हाउस वाइफ हूं।\nमेरी उम्र 60 साल है।\nपिछले 10 सालों से डायबिटिक पेशेंट हूं और मीठे से दूर भी। अब तो मुझे आदत सी भी हो गई है।\nमुझे डायबिटीज टाइप-़2 है। इसी के साथ मुझे हाय कोलेस्ट्रॉल की समस्या भी है। हां, ज्यादातर समय मेरी डायबिटीज कंट्रोल में रहती है और इसके लिए मैं स्ट्रिक्ट डायट फॉलो करती हूं। अब मुझे इस लाइफ की आदत भी हो गई है।\nQ-5. पहले दिन जब आपको पता चला कि आपका लाइफस्टाइल अब पहले जैसा नहीं रहा, तो आपके मन में सबसे पहले क्या ख्याल आया था?\nजब किसी को भी पता चलेगा कि उसे डायबिटीज जैसी बीमारी हो गई है और अब उसकी लाइफ पहले जैसी नहीं रही, तो ये बात किसी के लिए भी शॉकिंग हो सकती है। मेरे साथ भी कुछ ऐसा ही हुआ था। लेकिन समय के साथ मैं भी इस लाइफस्टाइल में सेट हो गई हूं और अपने डायट और एक्सरसाइज पर पूरा फोकस करती हूं।\nवैसे तो डायबिटिक होने के साथ जीवन थोड़ा सा मुश्किल हो जाता है, लकिन अब कर भी क्या सकती हूं। मैं ने इसे अपने लाइफ का हिस्सा मान लिया है और अब मुझे इतनी दिक्कत भी नहीं होती है। मैं घूमने की शौकिन हूं और अच्छे से घूमती भी हूं। लेकिन ट्रैवलिंग के दौरान मुझे कई बातों को ध्यान रखना पड़ता है, जैसे कि ज्यादा देर तक खाली पेट नहीं रह सकती या अपनी नींद से समझौता नहीं कर सकती हूं। क्योंकि अगर मेरी नींद पूरी नहीं होती है, तो भी शुगर का लेवल बढ़ने लगता है।\nवैसे तो मेरा लाइफस्टाइल बहुत नॉर्मल है, मीठे से दूरी बनाए रखने की पूरी कोशिश करती हूं और इसी के साथ स्ट्रिक्ट डायट भी फॉलो करती हूं। सुबह उठकर मैं मॉर्निंग वॉक करती हूं। मेरी डायट स्ट्रिक्ट है, तो मैं सुबह के नाश्ते में कोई एक फल और मूंग दाल का चीला, उत्त्पम या पोहा आदि खाती हूं। इसके बाद 11 बजे तक एक ग्लास छाछ पीती हूं। दिन के खाने में2रोटी, 1 कटोरी दाल, 1 कटोरी सब्जी और 1 कोटाेरी चावल खाती हूं। शाम को बिना गुड़ वाली चाय लेती हूं और रात के डिनर में2रोटी और हरी सब्जी खाती हूं।\nजैसा कि मैं ने बताया, मैं बहुत स्ट्रिक्ट डायट फॉलो करती हूं। मेरा शुगर लेवल नॉर्मल रहता है, इसलिए जब कभी बहुत ज्यादा मन हुआ कुछ खाने का, तो अपना मनपसंद मीठा खा लेती हूं। वैसे मीठे में ज्यादातर काजू कतली खाना पसंद करती हूं, ये कम मीठी भी होती है।\nहां, मैं घर में तो अपने खाने पर कंट्रोल कर पाती हूं, पर पार्टीज में ऐसा नहीं हो पाता है। थोड़ा-थोड़ा सब कुछ खा लेती हूं। सही बाेलूं तो कंट्रोल नहीं हो पाता है।\nउन्हें मीठा खाते हुए देखकर बहुत ज्यादा फर्क नहीं पड़ता है। हां, ये है कि कभी-कभार बहुत ज्यादा मन होता है, तो उस समय खा लेती हूं।\nअगर शुगर के बढ़ने का डर न हो तो मैं गुलाब जामुन खाना पसंद करूंगी। मुझे बहुत पसंद है।\nQ-12. क्या डॉक्टर ने आपको मेडिसिन लेने की सलाह दी है? अगर हां, तो आपका शेड्यूल क्या है ?\nहां, मुझे डॉक्टर ने मेडिसिन लेने की सलाह दी है। मैं दिन में2बार मेडिसिन लेती हूं, सुबह नाश्ते से पहले और रात में खाने से पहले।\nQ-13. आपको कैसे पता चलता है, जब आपके शरीर में शुगर का लेवल बढ़ता है या कम हो जाता है ? किस तरह के बदलाव और लक्षण आप महसूस करती हैं?\nजब मेरी शुगर हाय होती है, तो उस समय मुझे घबराहट होना शुरू हो जाती है। तब तुरंत मैं अपने ग्लूकोमीटर से अपना शुगर लेवल चेक करती हूं।\nहार्ड एक्सरसाइज मुझसे नहीं हो पाती है, मैं तो बस मॉर्निंग वॉक करती हूं।\nहां, कई काम को करते समय मुझे दिक्कत महसूस होती है। मेरे कहने का अर्थ है कि कहीं न कहीं दिमाग में एक स्ट्रेस बना रहता है। मेंटली फ्री महसूस नहीं होता है।\nवैसे तो ऐसा खास कुछ भी नहीं रहा है, लेकिन डायबिटीज के कारण मेरे शरीर में कमजोरी बहुत हो गई है। पहले की अपेक्षा अब थकान बहुत ज्यादा महसूस होने लगी है।\nअब शरीर में उतनी ताकत महसूस नहीं हाेती है, जैसे पहले मैं घंटों लगातार घर का काम कर लेती थीं। मगर, अब नहीं हो पाता है।\nनहीं, मुझे इसकी जानकारी नहीं है।\nअगर आपके पास अच्छी हेल्थ है, तो सब कुछ है।\nहां, मैं सबको यही मैसेज देना चाहूंगी कि अगर शुरू से आप अपनी लाइफस्टाइल और डायट को कंट्रोल कर के चलते हैं, तो काफी अच्छा रहेगा।\nइस सीरीज के तीसरे इंटरव्यू में आपने जाना होगा कि बीमारी चाहें कोई भी हो, उससे निपटने के लिए आपके मेंटल हेल्थ का अच्छा होना जरूरी है। इससे बीमारी कभी भी आप पर हावी नहीं हो पाएगी। इसी के साथ ही आपने यह भी जाना होगा कि डायबिटीज के मरीज किस तरह से अपनी डायबिटिक लाइफ को असान बना सकते हैं।


अखरावट: March 2013\nPosted by अवनीश मिश्रा at 13:09 No comments: Links to this post\nPosted by अवनीश मिश्रा at 11:01 No comments: Links to this post\nPosted by अवनीश मिश्रा at 09:43 No comments: Links to this post\nकभी समय था जब फ़िल्मी परदे पर होली को एक अनिवार्य आकर्षण के रूप में समाहित किया जाता था. लेकिन सिनेमा के सौवें साल तक आते आते हिंदी सिनेमा से होली लगभग गायब हो चुकी है। सौ साल का सिनेमा और होली के साथ इसके रिश्ते को बारीकी से देखा है फिल्म समीक्षक विनोद अनुपम ने. आप भी पढ़िए और होली के रंग में डूबिये उतरिये.\nमल्टीप्लेक्सों की चमक में धब्बे के डर से पानी की बोतलों पर भी जब प्रतिबंध लगा, तो बाजार के आगे समर्पित हिंदी सिनेमा ने बगैर प्रतीक्षा किये परदे पर भी होली को दिखाना प्रतिबंधित कर लिया. शायद कथित आधुनिक सौंदर्यबोध ने आज के फिल्मकारों को यह सीख दी होगी कि होली का भदेसपन, मल्टीप्लेक्स के अति अभिजात्य वातावरण में टाट की पैबंद सरीखा दिखेगा. आश्‍चर्य नहीं कि कभी हिंदी सिनेमा के लिए अनिवार्य रही होली अब सिर्फ सिनेमा की खबरों में दिखायी देती है, सिनेमा के परदे पर नहीं. वास्तव में सिनेमा ने दर्शक बदले, तो उसके त्योहार भी बदले, आज ‘वेलेन्टाइन डे’ और ‘फ्रेंडशिप डे’ हिंदी सिनेमा सेलिब्रेट कर रही है, कभी समय था जब परदे पर होली को एक अनिवार्य आकर्षण के रूप में समाहित किया जाता था. यह वह समय था जब हिंदी फिल्में, हिंदी दर्शकों को ध्यान में रख कर बना करती थीं. उस समय -‘होली आई रे’, ‘होली’, ‘फागुन’ जैसी कई फिल्में बनी, जिसमें सारा कथानक होली के इर्द-गिर्द ही घूमता था.\nयह वह समय था, जब हिंदी सिनेमा के लिए होली वर्जनामुक्त होने का एकमात्र बहाना था. यह सिर्फ रंग और उत्साह का अवसर नहीं था, मानव मुक्ति का अवसर था, जिसमें मन की कुंठाओं, आग्रहों और पूर्वाग्रहों से मुक्ति पायी जाती थी. आज के समाज को शायद ही समझ में आये कि होली का वर्जनामुक्ति से क्या संबंध है? उनके लिए तो हरेक दिन और दिन के हर घंटे वर्जनामुक्त हैं. ‘जिस्म’ और ‘र्मडर’ के दौर में जब महेश भट्ट जैसे फिल्मकार विवाहेत्तर संबंध को स्वाभाविक मानकर चल रहे हों, जहां सहमति से सेक्स की उम्र सोलह करने के लिए दवाब बन रहा हो, वहां कैसे किसी से यह समझने की उम्मीद की जा सकती है कि ‘फूल और पत्थर’ में होली के अवसर पर पुलकित होकर मीना कुमारी क्यों गाती हैं, ‘लायी है हजारों रंग होली...’, आज की पीढ.ी के लिए यह एहसास दुर्लभ है.\nजाहिर है विपुल शाह की कुछ वर्ष पहले आयी ‘वक्त- रेस अगेंस्ट टाइम’ में होली दिखायी भी जाती है, तो अक्षय कुमार और प्रियंका चोपड.ा की ‘लेट्स प्ले होली’ की सरगोशियों के साथ, यहां तय करना मुश्किल हो जाता है कि यह कोई रेनडांस का सीक्वेंश है या उस होली का दृश्य जिसे हम जानते रहे हैं. यह होली के स्वभाव का ही कमाल है कि रंगों के लिए जाने जाना वाला यह त्योहार हिंदी सिनेमा में तब भी दिखाया जाता था, जब उसके पास रंगों की ताकत नहीं थी. यूं तो कई श्‍वेत-श्याम फिल्मों में होली दृश्य पूरी जीवंतता से फिल्माये गये, लेकिन 1950 में बनी ‘जोगन’ के ‘डारो रे रंग डारो रसिया’ को आज भी भुलाना संभव नहीं हो पाता. इस गीत में दिखती नरगिस की जीवंतता फिर एक बार देखने को मिली महबूब खान की ‘मदर इंडिया’ में. गांव की अलमस्ती, छेड.छाड. और ,संबंधों की गरमाहट प्रदर्शित करती ‘होली आई रे कन्हाई रंग छलके, सुना दे जरा बांसुरी..’ आज भी होली के उत्साह से सराबोर कर जाती है.\n‘मंगल पांडे’ में ‘भीगी चोली, चुनरी भी गीली हुई, सजना देखो मैं नीली हुई. थोड.ी-थोड.ी तू जो नसीली हुई, पतली कमर लचकीली हुई. .तुम रह-रह के फेंको न यह नजरों का जाल.अब हमें कोई रोके नहीं, कोई टोके नहीं.. ’ के बोल पर एक ओर मंगल पांडे और नर्तकी के प्रेम को परवान चढ.ते दिखाया जाता है, वहीं दूसरी ओर कम उम्र में विधवा बनी अमीशा के मन में उमडे. स्वभाविक उत्साह को भी प्रदर्शित किया जाता है. केतन मेहता के लिए मंगल पांडे के कालखंड में वर्जना को टूटते दिखाये जाने का होली के अलावा दूसरा अवसर नहीं हो सकता था.\nअधिकांश हिंदी फिल्मों में होली के अवसर का उपयोग कथानक को एक नया मोड. देने के लिए ही किया गया है. राजेश खत्रा अभिनीत ‘कटी पतंग’ की, ‘आज न छोडे.ंगे हमजोली...’ के गीत होली के मूड को दोगूना ही नहीं करते, इस गीत में अभिव्यक्त एक युवा विधवा के दर्द का कंट्रास्ट इसे और भी प्रासंगिक बना देता है. कई फिल्मों में होली का अवसर प्रेम की मुखर अभिव्यक्ति के रूप में भी प्रदर्शित हुआ है. राकेश रोशन की ‘कामचोर’ में नायिका, ‘जहां मल दे गुलाल मोहे ..’ की मांग करती है, वहीं ‘डर’ में नायिका अज्ञात प्रेमी के भय से मुक्त होने का उत्साह अपने पति के साथ इन शब्दों के साथ मनाती है, ‘अंग से अंग मिलाना सजन ऐसे रंग लगाना..’.\nआज जब तय रूप से हिंदी फिल्में मल्टीप्लेक्स और एनआरआइ दर्शकों को ध्यान में रख कर बनायी जा रही हैं, उसमें होली जैसे त्योहार की गुंजाइश ही नहीं बचती. हिंदी समाज में होली अभिजात्य लोगों द्वारा भी भले ही मना ली जाती रही हो, लेकिन खेलने की परंपरा सर्वहारा की ही रही है. कह सकते हैं होली का आनंद बगैर सर्वहारा हुए हम नहीं उठा सकते. निश्‍चय ही आज के कथित कॉरपोरेट दौर में जब सब कुछ एकदम करीने से चाहिए होता है, होली की भदेस सामूहिकता कैसे सूट कर सकती है. उन्हें नीली रोशनी में दिखाये जा रहे नितांत अंतरंग दृश्यों पर आपत्ति नहीं होती, लेकिन ढोल-मजीरे की थाप पर होरी का समूह गायन उन्हें अश्लील ही नहीं, विद्रुप भी लगता है. आश्‍चर्य नहीं कि लंबे अंतराल के बाद आये ‘बागवान’ के गीत ‘होली खेले रघुवीरा..’ के अतिरिक्त होली गीतों के नाम पर हिंदी सिनेमा में सत्राटा ही दिखायी पड.ता है. ‘बागवान’ की होली भी इसलिए दर्शकों को स्वीकार्य हो गयी. क्योंकि यह एक परिवार की कहानी थी, इसमें एक समाज को स्थापित करने की कोशिश की गयी थी. सबसे बढ.कर इसमें महानायक अमिताभ बच्चन थे, जहां आकर सारे फिल्मी गणित और व्याकरण ध्वस्त हो जाते हैं.\nयह मात्र संयोग नहीं कि हिंदी सिनेमा के पांच कालजयी होली गीतों को याद करने की कोशिश करें तो तीन अमिताभ पर ही फिल्माये गये हैं. ‘बागवान’ से पहले ‘सिलसिला’ का रंग बरसे.., और उससे पहले ‘शोले’ का विहंगम, होली के दिन दिल खिल जाते हैं, रंगों में रंग मिल जाते हैं..’. वर्षों से लोकगीत के रूप में गाये जाने वाले, रंग बरसे..का विकल्प नहीं ढूंढ.ा जा सकता. होली और होली गीत ही किसी व्यक्ति को अपने प्रेम की सार्वजनिक अभिव्यक्ति की ताकत दे सकते हैं. खासकर तब जब वह सामाजिक दायरे से बाहर भी हो. ऐसा ही स्मिता पाटिल अभिनीत ‘आखिर क्यों’ में भी दिखा था, जब नायक अपनी पत्नी के सामने ही उसकी छोटी बहन से प्रणय निवेदन कर बैठता है, ‘सात रंग में खेल रही दिलवालों की होली रे..’. ये होली गीत फिल्म के कथानक में भी महत्वपूर्ण भूमिका रखते हैं. और केवल नायिका के तन दिखाने का बहाना मात्र नही होते. जैसा सावन कुमार की ‘सौतन’ मे दिखा था, जब वे मॉरिशस में नायिका को ‘मेरी तो पहले ही तंग थी चोली, आ गयी बैरन होली.’ के साथ होली के रंगों में सराबोर दिखाते हैं.\nसच यही है कि अधिकांश फिल्मों में होली सौंदर्य, सामाजिकता और संगीत का समन्वय ही प्रदर्शित करती आयी है. वास्तव में जिसे भुलाना संभव नहीं. ‘कोहीनूर’ को आज हम भले ही याद न कर पायें, लेकिन अपने मन से उसके ‘तन रंग लो जी आज मन रंग लो’ को उतार पाना कतई संभव नहीं. वी शांताराम ने भी अपनी पहली रंगीन फिल्म ‘नवरंग’ में एक अद्भुत होली गीत रखा था, जिसे नृत्यांगना संध्या की चपलता ने अविस्मरणीय बना दिया. छेड.छाड. के साथ कुछ यूं शुरू होते हैं, गीत के बोल, कटक अटक झटपट पनघट पर चटक मटक झनकार नवेली.. और फिर प्रत्युत्तर शुरू होता है, जारे हट नटखट.. गौरतलब है कि इस गीत में नायक नायिका दोनों की ही भूमिका अकेले संध्या ने ही निभायी थी. यहां ‘नदिया के पार’ को कैसे भूला जा सकता है, जोगिड.ा सारारारा..भोजपुरी पृष्ठभूमि वाले इस गाने में नायक नायिका ही नहीं पूरा गांव रंगों में सराबोर दिखता है. बूढे. से लेकर बच्चे तक. होली के अवसर पर पारंपरिक नटुआ नाच की झलक भी शायद यहां पहली बार हिंदी फिल्म में दिखी थी.\nहोली की विशेषता ही है जितने रंग हैं, उतने ही मूड हैं. हिंदी सिनेमा ने कमोबेश होली के हरेक मूड को फिल्माने की कोशिश की भी की है. अब होली भी खो रही है और उसकी विशेषता भी, जाहिर है परदे से भी गुम हो रही है होली.\nविनोद अनुपम राष्ट्रीय फिल्म पुरस्कार प्राप्त फिल्म समीक्षक हैं।\nPosted by अवनीश मिश्रा at 09:20 No comments: Links to this post\nLabels: विनोद अनुपम, सिनेमा\nPosted by अवनीश मिश्रा at 11:46 No comments: Links to this post\nPosted by अवनीश मिश्रा at 08:48 No comments: Links to this post\nPosted by अवनीश मिश्रा at 12:07 1 comment: Links to this post\nPosted by अवनीश मिश्रा at 10:08 No comments: Links to this post\nPosted by अवनीश मिश्रा at 10:26 No comments: Links to this post\nPosted by अवनीश मिश्रा at 10:01 No comments: Links to this post\nPosted by अवनीश मिश्रा at 11:254comments: Links to this post


क्या इजराइल खुद पर खतरा बताकर ईरान पर हमला करना चाहता है? - Siasat Daily\nक्या इजराइल खुद पर खतरा बताकर ईरान पर हमला करना चाहता है?\nPosted by on Oct 26, 2019, 11:35 AM IST International Islami Duniya\nइजराइल के प्रधानमंत्री नेतन्याहू बार बार इजराइल पर खतरा बता रहे हैं, इसके पीछे एक बड़ी साजिश नज़र आ रहे हैं। क्या इजराइल ईरान पर हमले की योजना बना रहे हैं?\nपार्स टुडे डॉट कॉम के अनुसार, नेतनयाहू ने ईरान के ख़िलाफ़ इस्राईल के व्यापक हमले और एक क्षेत्र में एक बड़े युद्ध की संभावना भी जताई।\nइजराइली मीडिया क्या कहता है\nइस्राईली मीडिया के मुताबिक़, नेतनयाहू का कहना था कि ईरान, इस्राईल को चारो ओर से घेर रहा है और वह दिन ब दिन इस घेरे को तंग कर रहा है। ईरान, लेबनान, सीरिया, इराक़, यमन और गज्ज़ा पट्टी पर अपनी गिरफ़्त मज़बूत कर रहा है।\nक्या ईरान खतरनाक हथियार लैस कर रहा है?\nइस्राईली प्रधान मंत्री ने दावा किया कि ईरान अपने सहयोगी देशों को ख़तरनाक हथियारों से लैस कर रहा है। उसने स्वतंत्र जहाज़ों की आवाजाही में बाधा उत्पन्न की है। उसने अमरीका के एक बड़े और आधुनिक ड्रोन को मार गिराया है।\nसऊदी अरब पर हमले का इल्ज़ाम\nउसने सऊदी अरब के तेल प्रतिष्ठानों पर अभूतपूर्व हमले किए हैं। वह लगातार अपनी शक्ति का प्रदर्शन कर रहा है और वह हमें नक़्शे से मिटाने की धमकी दे रहा है। इस्राईली सेना अपने हथियारों और साहस के आधार पर किसी भी ख़तरे के ख़िलाफ़ आक्रमक और रक्षात्मक रूप से तैयार है।\nनेतन्याहू ने ईरान से खतरा बताया\nग़ौरतलब है कि यह पहली बार नहीं है कि नेतनयाहू ईरान को ख़तरा बताकर उस पर हमला करने की धमकी दे रहे हैं, बल्कि हालिया दिनों में ऐसा लगता है कि ईरानोफ़ोबिया के उन पर दौरे पड़ने लगे हैं।\nवहीं तेहरान का कहना है कि अगर तेल-अवीव ने ईरान पर हमला किया तो भू-मध्य सागर से उसके टुकड़े और पुरज़े इकट्ठा करने पड़ेंगे।\nईरानी सेना का इजरायल को चारों तरफ़ से घेरने का दावा\nईरान की इस्लामी क्रांति सेना आईआरजीसी के एक कमांडर ने तसनीम न्यूज़ एजेंसी से बात करते हुए कहा है कि ईरान ने इस्राईल को चारो ओर से घेर लिया है। ज़ायोनी शासन ने अगर कोई ग़लती की तो इस्राईल के नाम पर कुछ नहीं बचेगा।\nईरानी सेना ने कही बड़ी बात\nईरानी कमांडर का कहना था कि इस्राईल, ईरान को धमकी देने की पोज़ीशन में नहीं है। अगर उसने कोई रणनीतिक ग़लती की तो तेल-अवीव के टुकड़े भू-मध्य सागर की गहराईयों से इकट्ठे किए जायेंगे।


जेटली ने नोटबंदी पर पलटा सियासी खाता-बही, कहा- इनकम टैक्स में 14% का इजाफा - Rbi has large amount of currency available major part of currency has been replaced says arun jaitley - AajTak\nजेटली ने नोटबंदी पर पलटा सियासी खाता-बही, कहा- इनकम टैक्स में 14% का इजाफा\nकेंद्रीय वित्त मंत्री अरुण जेटली ने गुरुवार को नोटबंदी की तारीफ करते हुए कहा कि इसका प्रभाव स्पष्ट रूप से दिखाई दे रहा है, देश के टैक्स संग्रह में दोहरे अंकों की वृद्धि देखी जा रही है.\nनई दिल्ली, 29 दिसंबर 2016, अपडेटेड 18:14 IST\nनोटबंदी के 50 दिनों पर वित्त मंत्री अरुण जेटली ने सियासी बही-खाता पटल दिया है. उन्होंने कहा कि इनकम टैक्स कलेक्शन में 14 फीसदी से ज्यादा इजाफा हुआ है और अप्रत्यक्ष कर से भी सरकार की कमाई बढ़ी है. उन्होंने देश को भरोसा दिया कि कैश को लेकर नहीं घबराएं.\nदरअसल केंद्रीय वित्त मंत्री अरुण जेटली ने गुरुवार को नोटबंदी की तारीफ करते हुए कहा कि इसका प्रभाव स्पष्ट रूप से दिखाई दे रहा है, देश के टैक्स संग्रह में दोहरे अंकों की वृद्धि देखी जा रही है.\nजेटली ने कहा, 'टैक्स राजस्व और संग्रह पर नोटबंदी का प्रभाव स्पष्ट है. देश में 30 नवंबर तक केंद्रीय अप्रत्यक्ष कर संग्रह में 26.2 फीसदी की वृद्धि हुई है. डायरेक्ट टैक्स संग्रह में 19 दिसंबर तक 14.4 फीसदी की वृद्धि हुई है.\nउन्होंने कहा कि नये नोट जारी करने का सबसे अहम दौर पूरा हो गया है और अब स्थिति में तेजी से काफी सुधार हो रहा है. रिजर्व बैंक के पास बहुत अधिक मात्रा में नोट उपलब्ध है. अगले कुछ दिनों स्थिति बिल्कुल सामान्य हो जाएगी. उन्होंने बताया कि आरबीआई 500 रुपये के और नये नोट जारी किए जा रहे हैं.\nTill 30Nov increase of 26.2% in central indirect tax;including increase of 43.5% in excise duty,25.7% in service tax,5.6% in custom duty: FM pic.twitter.com/5lF2aGjVKC\nकेंद्रीय उत्पाद शुल्क की वसूली की वृद्धि 43.3 प्रतिशत और सीमा शुल्क वसूली की वृद्धि6फीसदी रही है. जेटली की मानें तो नोटबंदी के बाद से बैंकों की कर्ज देने की क्षमता बढ़ी है. क्योंकि लोग बड़े पैमाने पर पैसे बैंकों में जमा कर रहे हैं.\nइसके अलावा जेटली ने कहा कि इस साल रबी की बुवाई पिछले साल की तुलना में 6.3 फीसदी अधिक रही है. जीवन बीमा क्षेत्र का कारोबार बढ़ने और पेट्रोलियम उपभोग में वृद्धि का हवाला वित्त मंत्री ने दिया. इसी तरह पर्यटन उद्योग और म्युचुअल फंड योजनाओं में निवेश में भी वृद्धि की बात कही गई.


झारखंड सरकार3लाख के निवेश पर दे रही है 10 लाख रुपये की सब्सिडी, लाभ उठाने के लिए जानें जरूरी बातें - TopologyPro One - News Aggregator and Search Portal\nAtmnirbhar Bharat Yojna: 30 लाख तक औद्योगिक इकाई लगाने पर महज3रुपये का ही निवेश करना होगा. (प्रतीकात्‍मक तस्‍वीर)\nJharkhand Business News: आत्‍मनिर्भर भारत योजना के तहत झारखंड सरकार वन डिस्ट्रिक्‍ट, वन प्रोडक्‍ट अभियान को रफ्तार देने में जुटी है. इस अभियान के तहत3लाख रुपये का निवेश कर 30 लाख रुपये मूल्‍य की औद्योगिक इकाई लगाई जा सकती है. कंपनी के सफल होने पर 10 लाख रुपये की सब्सिडी देने का भी प्रावधान किया गया है.\nNews18HindiLast Updated : September 15, 2021, 12:16 IST\nरांची. झारखंड सरकार लोगों को हर महीने लाखों रुपये की कमाई करने का सुनहला मौका दे रहा है. हेमंत सोरेन की सरकार आत्‍मनिर्भर भारत के तहत प्रदेश में ‘वन डिस्ट्रिक्‍ट-वन प्रोडक्‍ट’ अभियान को रफ्तार देने की कोशिश प्रारंभ कर दी है. स्‍वरोजगार के इस अभियान के तहत भारत सरकार के दिशा-निर्देशों के अनुसार फूड प्रोसेसिंग यूनिट स्‍थापित करने के लिए जरूरी कदम उठाए जाएंगे. इसके साथ ही स्‍वयं सहायता समूहों को नियमानुसार मदद भी मुहैया कराई जाएगी. जानकारी के अनुसार, झारखंड में ऐसे 5465 यूनिट स्‍थापित करने का लक्ष्‍य रखा गया है. सेल्‍फ हेल्‍प ग्रुप को ऐसी इकाइयों के लिए कुल लागत का महज 10 फीसद पैसा ही निवेश करना होगा. बाकी की राशि बैंक लोन के जरिये मिलेगी. इस अभियान के तहत 30 लाख रुपये तक की कंपनी खोलने के लिए महज3लाख रुपये का ही निवेश करना होगा.\nकच्‍चा माल से लेकर मशीन और रनिंग कॉस्‍ट तक में सरकार मदद करने को तैयार है. इस अभियान की खास बात यह है कि यूनिट के सफल संचालन पर सरकार 10 लाख रुपये की सब्सिडी भी देगी. झारखंड कैबिनेट की पिछली बैठक में इस प्रस्ताव को स्वीकृति प्रदान कर दी गई थी. ‘दैनिक जागरण’ के मुताबिक, उद्योग निदेशक जितेंद्र कुमार सिंह ने बताया कि विभाग इस योजना को गंभीरता से जमीन पर उतारने की तैयारियों में जुटा है.\nवन डिस्ट्रिक्ट, वन प्रोडक्ट अभियान के तहत हर जिले के लिए अलग-अलग उत्पादों का चयन पहले ही कर लिया गया है. इन्हीं उत्पादों से संबंधित इकाइयों के निर्माण के लिए राज्य सरकार ने इनोवेटिव पहल की है. इससे राज्य में औद्योगिक माहौल बदलेगा और ज्‍यादा से ज्‍यादा लोगों को रोजगार भी मिल सकेगा. राज्य सरकार ने स्वयं सहायता समूहों के सदस्यों की आर्थिक मदद करने का भी निर्णय लिया है और इसके तहत समूहों को कार्यरत पूंजी एवं छोटे उपकरणों की खरीद के लिए प्रति सदस्य 40 हजार रुपये तक की वित्‍तीय मदद उपलब्ध कराई जाएगी. इस प्रकार दस सदस्यों के आदर्श समूह के पास4लाख रुपये उपलब्ध हो जाएंगे. इस राशि से उद्योग शुरू करने के लिए ऐसे सेल्‍फ हेल्‍प ग्रुप को मार्गदर्शन भी देने का प्रवधान किया गया है.


28 जनवरी का राशिफल पढ़ें, जानें कैसा रहेगा आपका दिन - Parivartan Ki Awaj\nHome ज्योतिष 28 जनवरी का राशिफल पढ़ें, जानें कैसा रहेगा आपका दिन\n28 जनवरी का राशिफल पढ़ें, जानें कैसा रहेगा आपका दिन\n18 सितंबर 2021 का राशिफल और दो दिन का पंचांग।\n28 january’s rashifal and panchang : 28 जनवरी का राशिफल पढ़ें। जानें कैसा रहेगा आपका दिन। इसमें दो दिन का पंचांग है। साथ में सूर्योदय-सूर्यास्त का समय है। नक्षत्र व योग की जानकारी है। दिशा शूल में देखें कि आज किस दिशा की यात्रा ठीक नहीं है। उस ओर जाना जरूरी हो तो बचाव के उपाय पढ़ें।\n28 जनवरी। विक्रम संवत- 2077। शक संवत- 1942। अयन- दक्षिणायन। ऋतु- शरद। मास- पौष। पक्ष- शुक्ल। तिथि- पूर्णिमा रात के 12.45 बजे तक। नक्षत्र- पुष्य अगले दिन तड़के 03.51 बजे तक। योग- प्रीति रात के 07.25 बजे तक। दिशा शूल- दक्षिण और अग्नेय (दक्षिण-पूर्व) दिशा। इस ओर यात्रा उचित नहीं है। सूर्योदय- प्रातः 07.11 बजे। सूर्यास्त- सायं 17.57 बजे। राहुकाल- दिन के 11.41 से 12.34 बजे तक। अभिजीत मुहूर्त- दिन के 12.13 से 12.56 बजे तक है। (नई दिल्ली के समयानुसार)\n28 जनवरी का राशिफल\nपढ़ें 28 जनवरी का राशिफल और जानें कैसा बीतेगा किसका दिन? किस राशि वाले की होगी यात्रा और किसे है पदोन्नति का योग? कौन रहेगा परेशान? क्या कहते हैं आपके सितारे? किसके साथ होगा भाग्य और किसे करना होगा इंतजार? इसके साथ ही अपने घर, परिवार, कार्यक्षेत्र और स्वास्थ्य के बारे में जानें।\nनौकरीपेशा लोगों के लिए समय ठीक है। आर्थिक रूप से थोड़ी-बहुत चुनौतियों का सामना करना पड़ सकता है। कारोबारियों के लिए समय अच्छा है। आमदनी बढ़ाने के मौके मिलेंगे। कारोबार को बढ़ाने के सिलसिले में यात्रा भी करनी पड़ सकती है। वह फलदायी साबित होगी।\nकार्यक्षेत्र में भाग्य का साथ मिलेगा। प्रगति होने का योग बन रहा है। कारोबारियों को मेहनत के अनुसार परिणाम मिलेंगे। आर्थिक स्थिति अनुकूल होगी। पहले की समस्या भी हल हो सकती है। उन्हें आप अपने बल पर सुलझाने में समर्थ होंगे। स्वास्थ्य संबंधी समस्या हो सकती है। सतर्क रहें।\nनौकरीपेशा लोगों को करियर में उतार-चढ़ाव का सामना करना पड़ सकता है। कार्यक्षेत्र में सहयोगियों की मदद मिलने में समस्या महसूस हो सकती है। कारोबारियों के लिए समय ठीक है। फिर भी अभी कोई बड़ा लेन-देन करने से फिलहाल बचें। आर्थिक स्थिति अच्छी रहेगी।\nनौकरीपेशा लोगों के लिए समय अच्छा है। आर्थिक रूप से फायदे के साथ पदोन्नति के भी योग हैं। व्यापारियों के लिए निवेश का सही समय है। अभी कर सकते हैं। छात्रों के लिए दिन अच्छा है अपने कार्य को निपटाने में सफलता मिलेगी। परिवार में दिन मिलाजुला रहेगा।\nनौकरीपेशा लोग अपने विरोधियों से सावधान रहें। कोई बड़ा नुकसान करने का प्रयास कर सकता है। हालांकि वे आपका कुछ बिगाड़ नहीं पाएंगे। अंततः आप ही उन पर हावी होने में सफल रहेंगे। कुछ जरूरी कार्यों पर खर्च बढ़ सकता है। मकान या जमीन खरीदने की योजना बन सकती है।\nनौकरीपेशा लोगों के लिए कार्यक्षेत्र में स्थितियां थोड़ी प्रतिकूल हो सकती हैं। नौकरी और स्थान में परिवर्तन संभव है। जीवनसाथी किसी समस्या का समाधान करने में सफल रहेगा। कारोबारियों के लिए समय अच्छा रहेगा। फिर भी साझेदारों से हर सौदा सोच-समझकर करें।\n28 जनवरी का राशिफल आपके लिए ठीकठाक है। लंबे समय से कार्यक्षेत्र में कर रही मेहनत के अच्छे परिणाम मिलेंगे। उन्नति का योग बन रहा है। संतान के लिए समय अच्छा है। उनसे जुड़े बड़े निर्णय आपको लेने पड़ सकते हैं। कारोबारियों की आय में वृद्धि के नए स्रोत खुल सकते हैं।\nकार्यक्षेत्र में सहयोगियों की अपेक्षित मदद मिलेगी। कारोबारियों के लिए समय अच्छा है। अपार सफलता मिलने के योग हैं। आर्थिक स्थिति बहुत अच्छी रहेगी। निवेश की योजना है तो शीघ्रता करें। फायदा मिलेगा। छात्रों को भी बड़े अवसर प्राप्त हो सकते हैं। परिवार में सुख-समृद्धि बनी रहेगी।\nकार्यक्षेत्र में कुछ समस्याओं का सामना करना पड़ सकता है। इससे निपटने में आपको अधिक मेहनत करनी पड़ सकती है। कारोबारियों के लिए यात्रा के योग बन रहे हैं। इससे बड़ा फायदा हो सकता है। छात्रों के लिए समय ठीक है। प्रयास जारी रखें। पारिवारिक सुख मिलने का भी योग है।\nकार्यक्षेत्र में मेहनत के अनुसार फल प्राप्त होंगे। व्यापारियों के लिए समय अच्छा है। आर्थिक जीवन में थोड़ी-बहुत समस्याएं महसूस हो सकती है। हालांकि कोई पुराना कर्ज वापस मिलने से आर्थिक समस्या सुलझ जाएगी। विद्यार्थियों को किसी चीज के अच्छे परिणाम मिल सकते हैं।\nनौकरीपेशा लोगों के लिए दिन सामान्य रहेगा। किसी कार्य की वजह से यात्रा पर जाने का मौका मिल सकता है। अचानक से खर्च बढ़ सकते हैं। नियंत्रण रखें। कार्य की व्यस्तता के चलते परिवार पर ध्यान नहीं दे पाएंगे। जीवनसाथी की मदद से कोई बड़ी समस्या का हल मिल जाएगा।\nकरियर रफ्तार पकड़ता हुआ दिखाई देगा। कारोबारियों को भी अपने कारोबार को विस्तार देने का मौका मिल सकता है। आय के नए स्रोत खुलेंगे। इसके साथ ही साथ खर्च में भी वृद्धि होने का योग है। विद्यार्थियों को अपने जीवन में थोड़ी बहुत समस्याओं का सामना करना पड़ सकता है।\nनोट- 28 जनवरी का राशिफल आपने पढ़ा। दिशा शूल में जाना कि दक्षिण और दक्षिण-पूर्व दिशा की यात्रा ठीक नहीं है। उस ओर जाना जरूरी हो तो दही खाकर रवाना हों। यदि एक ही स्थान से चलकर वापस लौटना हो तो कुछ करने की जरूरत नहीं है।\n28 january’s panchang\n28 january’s rashifal\nPrevious articleमिथुन वाले वाकपटु व कर्क वाले होते हैं भावुक\nNext articleराशि के आधार पर जानें अपना व्यक्तित्व और भाग्य


अज़ोफेन 1mg टैबलेट: देखें उपयोग, दुष्प्रभाव, कीमत और विकल्प | 1mg\nउपयोग और फायदेसाइड इफेक्टकैसे इस्तेमाल करेंदवा कैसे काम करती हैसुरक्षा संबंधी सलाहवैकल्पिक ब्रांड्सफैक्ट बॉक्सअन्य दवाओं के साथ दुष्प्रभावयूजर का फीडबैक\nहोम>अज़ोफेन>अज़ोफेन 1mg टैबलेट\nअज़ोफेन 1mg टैबलेट डॉक्टर के पर्चे की दवा है जिसका इस्तेमाल दमा के लक्षणों की रोकथाम के लिए किया जाता है. यह फेफड़ों में सूजन को कम करके दमा अटैक की संख्या और गंभीरता को कम करने में मदद करता है.\nअज़ोफेन 1mg टैबलेट को भोजन के साथ या भोजन के बिना लिया जा सकता है. अपने डॉक्टर की सलाह के अनुसार इसे सटीक खुराक और अवधि में लें... डोज़ और कितनी बार आपको इसकी ज़रूरत है यह इस बात पर निर्भर करते हैं कि आप इसे किस लिए ले रहे हैं. आपका डॉक्टर यह तय करेगा कि आपको अपने लक्षणों में सुधार करने के लिए कितनी आवश्यकता है. जब तक इसे लेने की सलाह आपको दी गई हो तब तक इसे लें... किसी भी खुराक को न छोड़े, यदि आप कोई खुराक लेना भूल गए हैं तो याद आते ही तुरंत लें.\nइस दवा के सबसे सामान्य साइड इफेक्ट में हाइपरएक्टिविटी , चिड़चिड़ापन और सोने में परेशानी शामिल हैं. अगर आप इन लक्षणों का अनुभव करते हैं लेकिन आमतौर पर उन्हें अस्थायी होते हैं तो अपने डॉक्टर को बताएं. ड्राइव, मशीनरी का इस्तेमाल, या ध्यान देने वाला कोई काम न करें क्‍यों‍कि दवा के कारण चक्कर आ सकते हैं.. अगर आपकी स्थिति में सुधार नहीं होता है या साइड इफेक्ट आपको परेशान करते हैं, तो डॉक्टर से परामर्श करें.\nअज़ोफेन टैबलेट के मुख्य इस्तेमाल\nअज़ोफेन टैबलेट के लाभ\nअगर अज़ोफेन 1mg टैबलेट को व्यायाम या कुछ "ट्रिगर्स" के संपर्क में आने से पहले लिया जाता है, तो यह दमा के अटैक की शुरुआत को रोकने में मदद कर सकता है. इनमें घर की धूल, पराग, पालतू जानवर और सिगरेट धूम्रपान शामिल हो सकता है. यह दवा आपको व्हीजिंग, खांसी और सांस लेने की परेशानी जैसी लक्षणों की चिंता किए बिना, अधिक स्वतंत्र रूप से व्यायाम करने में मदद करेगी. इससे आप अपने लक्षणों को बढ़ाने वाली बातों की चिंता किए बगैर बेफिक्र होकर अपने जीवन को जी सकते हैं.\nअज़ोफेन टैबलेट के साइड इफेक्ट\nअज़ोफेन के सामान्य साइड इफेक्ट\nअज़ोफेन टैबलेट का इस्तेमाल कैसे करें\nइस दवा की खुराक और अनुपान की अवधि के लिए अपने डॉक्टर से सलाह लें. इसे साबुत निगल लें. इसे चबाएं, कुचलें या तोड़ें नहीं. अज़ोफेन 1mg टैबलेट को खाने के साथ या भूखे पेट भी ले सकते हैं, लेकिन बेहतर यह होगा कि इसे एक तय समय पर लिया जाए.\nअज़ोफेन टैबलेट किस प्रकार काम करता है\nअज़ोफेन 1mg टैबलेट उन केमिकल मैसेंजर को निकलने से रोकता है, जिनसे वायु नली की मांसपेशियों में सूजन, ऐंठन और अस्थमा या एलर्जी के अन्य लक्षण हो सकते हैं.\nशराब के साथ अज़ोफेन 1mg टैबलेट लेने से अत्यधिक नींद आ सकती है.\nगर्भावस्था के दौरान अज़ोफेन 1mg टैबलेट का इस्तेमाल करना असुरक्षित हो सकता है.. हालांकि, इंसानों से जुड़े शोध सीमित हैं लेकिन जानवरों पर किए शोधों से पता चलता है कि ये विकसित हो रहे शिशु पर हानिकारक प्रभाव डालता है. आपके डॉक्टर पहले इससे होने वाले लाभ और संभावित जोखिमों की तुलना करेंगें और उसके बाद ही इसे लेने की सलाह देंगें. कृपया अपने डॉक्टर से सलाह लें.\nस्तनपान के दौरान अज़ोफेन 1mg टैबलेट का इस्तेमाल संभवतः सुरक्षित है. मानव पर किए गए सीमित शोध से यह पता चलता है कि दवा से बच्चे को कोई गंभीर जोखिम नहीं पहुंचता है.\nयह ज्ञात नहीं है कि अज़ोफेन 1mg टैबलेट का गाड़ी चलाने की क्षमता पर असर पड़ता है या नहीं. यदि ऐसा कुछ भी मसहूस होता है तो गाड़ी ना चलाएं.\nऐसे मरीज जिन्हें किडनी से जुड़ी कोई बीमारी है, उनके अज़ोफेन 1mg टैबलेट के इस्तेमाल से जुड़ी जानकारी बहुत कम है. कृपया अपने डॉक्टर से सलाह लें.\nलीवर की बीमारी से पीड़ित मरीजों में अज़ोफेन 1mg टैबलेट के उपयोग से जुड़ी सीमित जानकारी उपलब्ध है. कृपया अपने डॉक्टर से सलाह लें.\nट्रिटोफेन 1mg टैबलेट\nअज़ोफेन को निम्नलिखित में से किसी भी दवा के साथ लेने पर उनमें से किसी का प्रभाव बदल सकता है और इससे कुछ अनचाहे साइड इफेक्ट हो सकते हैं\nआप अज़ोफेन टैबलेट का उपयोग किस लिए कर रहे हैं?\nअज़ोफेन 1mg टैबलेट के सेवन से आपको क्या साइड इफ़ेक्ट हुए ?\nआप अज़ोफेन टैबलेट किस तरह से लेते हैं?\nकृपया अज़ोफेन 1mg टैबलेट को कीमत के आधार पर रेटिंग दें


गहलोत ने पूछा- ट्रांसफर में पैसे देने पड़ते हैं क्या?- जबाव सुनकर झेंप गए सीएम - Pratahkal\nHome Rajasthan गहलोत ने पूछा- ट्रांसफर में पैसे देने पड़ते हैं क्या?- जबाव ...\nजयपुर (कार्यालय संवाददाता)। मुख्यमंत्री अशोक गहलोत को मंगलवार को कुछ ऐसा सुनने को मिला, जिसकी उन्होंने कभी उम्मीद नहीं की होगी। एक समारोह को संबोधित करते हुए अचानक वह शिक्षकों से पूछ बैठे, ट्रांसफर में पैसे देने पड़ते हैं क्या? इसके जवाब में शिक्षकों ने जो कहा उसे सुनकर मुख्यमंत्री गहलोत खुद झेंप गए।\nअसल में मंगलवार को जयपुर के बिड़ला ऑडिटोरियम में राज्य स्तरीय शिक्षक सम्मान समारोह का आयोजन हुआ था। अशोक गहलोत इस समारोह को संबोधित कर रहे थे।\nइसी दौरान गहलोत ने शिक्षकों से पूछा-ट्रांसफर में पैसे देने पड़ते हैं क्या? मुख्यमंत्री का इतना कहना भर था कि सभी शिक्षक एक स्वर में बोले – हां पैसे देने पड़ते हैं…यह सुनते ही अचानक मुख्यमंत्री के चेहरे की रंगत उड़ गई। यह सब सुनकर मुख्यमंत्री बिल्कुल झेंप जाते हैं और माइक पर उनकी दबी हुई सी आवाज आती है, ‘कमाल है…’\nट्वीट कर शिक्षकों को दी बधाई\nवहीं इस कार्यक्रम के बाद मुख्यमंत्री ने ट्वीट करते हुए पुरस्कृत शिक्षकों को बधाई दी। उन्होंने ट्विटर पर लिखा, कि शिक्षक समाज निर्माता हैं, उनका आह्वान है कि वे बच्चों में बचपन से ही संस्कार डालें। शिक्षा के साथ संस्कार का बेहद महत्व है, बच्चों को अपनी संस्कृति एवं संस्कारों से कभी दूर नही होने दें। साथ ही सीएम गहलोत ने यह भी कहा कि कोविड-19 के कठिन समय में शिक्षकों का योगदान सराहनीय है।\nPrevious articleराजस्थान में पूरा कैबिनेट बदलेगा!- पहली बार बोले सीएम : सभी मंत्रियों के इस्तीफे होंगे, जल्द होगा शपथ ग्रहण\nNext articleवायुसेना के हैरतअंगेज पराक्रम का गवाह बना पूर्वांचल एक्सप्रेस-वे\nजीएसटी काउंसिल की बैठक में लिए कई अहम फैसले- राहत की वस्तुओं के आयात में मिलेगी छूट\nकुशीनगर हवाई अड्डे का उद्घाटन कर बोले PM – दिशाओं और सीमाओं से परे हैं बुद्ध\nहिमाचल में भूस्खलन में फैन की मौत से दुखी कंगना रनौत: ‘कृपया फिर से...\nगाज़ीपुर बॉर्डर लाइव अपडेट- बीकेयू नेता राकेश टिकैत ने स्थल को खाली करने से...\nयादों के आकाश का ‘तारा’ हो गईं ‘किरण’


धर्मांतरण रैकेट केस: मौलाना कलीम सिद्दीकी के दिल्ली स्थित आवास समेत4ठिकानों पर यूपी एटीएस की रेड - Khabri Adda\nHome/देश/धर्मांतरण रैकेट केस: मौलाना कलीम सिद्दीकी के दिल्ली स्थित आवास समेत4ठिकानों पर यूपी एटीएस की रेड\nधर्मांतरण रैकेट केस: मौलाना कलीम सिद्दीकी के दिल्ली स्थित आवास समेत4ठिकानों पर यूपी एटीएस की रेड\nअवैध धर्मांतरण मामले में यूपी एटीएस (ATS) ने मंगलवार को दिल्ली के शाहीन बाग में सर्च ऑपरेशन चलाया. न्यूज एजेंसी एएनआई की रिपोर्ट के मुताबिक, यूपी एटीएस की टीम ने मौलाना कलीम सिद्दीकी के दिल्ली स्थित आवास समेत अन्य ठिकानों पर छापेमारी की. जानकारी के मुताबिक, पुलिस ने छापेमारी के दौरान कई आपत्तिजनक दस्तावेज बरामद किए हैं. मुजफ्फरनगर के रहने वाले कलीम को पिछले महीने कथित तौर पर पूरे भारत में धर्मांतरण गिरोह चलाने के आरोप में गिरफ्तार किया गया था. एटीएस ने मौलाना कलीम सिद्दीकी के ट्रस्ट से जुड़े कार्यालयों पर भी छापेमारी की थी.\nUP Anti-Terrorist Squad (ATS) raided madarsa &ahouse of Maulana Kaleem Siddiqui in Delhi's Shaheen Bagh\nKaleem,aresident of Muzaffarnagar was arrested last month for allegedly running religious conversion sydicate across India\nATS also conducted raid at his Trust's offices pic.twitter.com/1bgXnzku08\nमीडिया रिपोर्ट के मुताबिक, एटीएस की टीम ने मौलाना करीम सिद्दीकी से जुड़े चार ठिकानों पर छापेमारी की. इस दौरान विदेशी फंडिंग से जुड़े कुछ दस्तावेज भी बरामद किए जाने की बात सामने आ रही है. कोर्ट के आदेश पर एटीएस की टीम आए दिन दिल्ली-एनसीआर के कई ठिकानों पर छापेमारी और तलाशी अभियान चला रही है. ऐसे ही एक रेड को अंजाम देने यूपी एटीएस की टीम मंगलवार सुबह दिल्ली के शाहीन बाग पहुंची.\nबता दें कि यूपी एटीएस ने इसी साल जून में नोएडा से चलने वाले धर्मांतरण रैकेट का भंडाफोड़ किया था. इस मामले में मौलाना उमर गौतम और मुफ्ती काजी जहांगीर कासमी को गिरफ्तार किया गया था. ये दोनों दिल्ली के जामिया नगर के रहने वाले हैं. यूपी एटीएस के मुताबिक, इनका रैकेट देशभर में फैला हुआ है और धर्मांतकरण का पूरा खेल दो साल से चल रहा था.\nइसी मामले में एटीएस ने 21 सितंबर को मौलाना कलीम सिद्दीकी को मेरठ से गिरफ्तार किया था. बाद में एटीएस ने उसके सहयोगियों मोहम्मद इदरिस, मोहम्मद सलीम और कुनाल अशोक चौधरी उर्फ आतिफ को गिरफ्तार किया था. इनमें मोहम्मद इदरिस और मोहम्मद सलीम मुजफ्फरनगर तो आतिफ महाराष्ट्र के नासिक का रहने वाला है.\nमेरे विरोधी पूछते हैं कि मोदी ने क्या किया' विपक्ष पर कुछ यूं बरसे PM, जानें और क्या कहा\nमहंत नरेंद्र गिरि की पोस्टमार्टम रिपोर्ट को लेकर आनंद गिरि को कोर्ट से झटका, दाखिल करेंगे RTI


How is made corn starch? In Hindi। Method of making corn starch and complete industry information. - Hindi Status\nHome BUSINESS How is made corn starch? In Hindi। Method of making corn starch and complete industry information.\nHow is made corn starch? In Hindi। Method of making corn starch and complete industry information.\nमक्का का स्टार्च बनाने की विधि एवं संपूर्ण उद्योग जानकारी\nहम खाद्य पदार्थों के रूप में फ़ल, सब्जियों, दालें और अनाज आदि खाते हैं । उन सभी मे प्रोटीन और स्टार्च नामक दो तत्व अनिवार्य रूप से होते हैं । जहाँ तक अरारोट और साबूदाने का प्रश्न है, ये शुद्ध स्टार्च हैँ और प्रकृति से हमें इसी रूप मे प्राप्त होते हैं । साबूदाने की तो फलियों होती हैँ और अरारोट एक विशेष पौधे की जड़ में उगने वाली गांठों को पीसकर तैयार किया जाता है । जहाँ तक अन्य अनाजों और सब्जियों मे स्टार्च की मात्रा और उनके भौतिक गुणों का प्रश्न है, उनमें पर्याप्त अन्तर होता है । यही कारण है कि व्यावहारिक रूप में केवल दो अनाजों ग्वार और मक्का के स्टार्च ही विशेष रूप से तैयार किए जाते हैँ । इनमें मक्का का स्टार्च बहुत ही पौष्टिक और सुपाच्य भोजन है और साथ ही अत्यन्त स्वादिष्ट भी। इसके ठीक विपरीत गत अध्याय में वर्णित ग्वार के स्टार्च की प्रमुख उपयोगिता इसकी लेही बनाकर कलफ के रूप में प्रयोग करना है । परन्तु जहाँ तक उत्पादन प्रक्रिया का प्रश्न है, ग्वार गम तैयार किया जाए अथवा मक्का का स्टार्च, इन दोनों के लिए समान मशीनों और उपकरणो का प्रयोग तो होता ही है, तैयार करने की प्रक्रिया भी पूरी तरह समान है । यहाँ तक कि एक ही प्लाण्ट पर इन दोनों का उत्पादन आसानी से किया जा सकता है ।\nप्राचीनकाल से ही साबूदाने का प्रयोग मरीजों के पथ्य और विशिष्ट शक्ति-प्रदायक पोषक के रूप में होता रहा है क्योंकि यह शीघ्र सुपाच्य और शक्तिवर्द्धक होता है । परन्तु मक्का का स्टार्च तो इन गुणों में साबुदाने से भी बढकर है । यही कारण है कि अच्छी क्वालिटी के बिस्कुटों में तो मैदा और आटे के साथ बडी मात्रा में मक्का का स्टार्च मिलाया ही जाता है, कन्फेक्सनरी उद्योग में खटूटी-मीठी गोलियां आदि बनाते समय उन पर इसे सूखे पाउडर के रुप में पर्याप्त मात्रा में छिड़कते भी हैं। अनेक शक्ति-प्रदायक खाद्य पदार्थों के साथ-साथ देशी और अंग्रेजी दवाओं-के निर्माण में भी मक्का के स्टार्च का भरपूर मात्रा मे प्रयोग होता है । ग्लूकोज भी वास्तव में विशेष बिधि से परिष्कृत मक्का का स्टार्च ही है, डेक्सट्रीन भी-पानी में मक्का के स्टार्च को पकाते समय चन्द रसायन मिलाकर तैयार की जाती है।\nग्वार गम निर्माण के समान ही इस उद्योग मे भी आपको पैकिंग, प्रचार और बिक्री व्यवस्था पर लगभग कुछ भी व्यय नहीँ करना पडता । खाद्य पदार्थों और औषधि निर्माण उद्योगो में कच्चेमाल के रूप में प्रयोग किए जाने के कारण न तो प्रचार की अनिवार्य आवश्यकता है, और न ही शानदार पैकिंग की । पैकिंग मेँ सुन्दरता और मजबूती का तो कोई महत्व ही नहीं, परन्तु उसका नमी अवरोधी और एअरटाइट होना अनिवार्य है । यही कारण है कि इसे दो, पांच, दस और बीस किलोग्राम की मजबूत पोलीथीन की थैलियों में पैक किया जाता है । जहाँ तक बिकी व्यवस्था का प्रश्न हे बड़े बिस्कुट और कन्फेक्सक्शनरी निर्माताओं तथा आयुर्वेदिक एवं ऐलोपैथिक दवाएँ बनाने वालों को आप सीधे सप्लाई कर सकते हैँ । वेसे लगभग सभी बड़े रसायन विक्रेता भी इसे आपने यहाँ रखते ही हैँ ।\nमक्के का चयन\nग्वार गम उद्योग का एकमात्र कच्चामाल देशी ग्वार है, ठीक उसी प्रकार मक्का इस उद्योग का एकमात्र कच्चा माल है और गंधक का तेजाब अर्थात सल्फ्यूरिक एसिड सहायक रसायन। हाईब्रीड नस्ल की मक्का, जिसे अमरीकन मक्का भी कहा जाता है, में सबसे अधिक स्टार्च होता है और उसका छिलका भी अपेक्षाकृत कम समय में फूल जाता है । शंकर नस्लों की मक्का में भी पर्याप्त स्टार्च होता है, परन्तु देशी नस्ल की छोटे दानों वाली मक्का का प्रयोग करने पर कम अनुपात में स्टार्च तो मिलता ही है, इसका छिलका फूलने में भी अधिक समय लगता है । यहां बिशेष ध्यान रखने की बात यह है कि ग्वार गम तो देशी ग्वार में अधिक निकलता है, परन्तु मक्का का स्टार्च हाइंब्रीड अर्थात अमरीकन मक्का में अधिक होता है । पाँपकोर्न तथा कार्नफलेक्स निर्माण में भी इस हाईब्रीड मक्का का ही प्रयोग होता है और यही कारण है कि अब हमारे देश में मुख्य रूप से हाईब्रीड तथा मिश्रित नस्लों की मक्का ही अधिक उगाई जाती है । पंजाब, हरियाणा, उत्तर प्रदेश, मध्य प्रदेश और राजस्थान में इस मक्का की खेती बड़े पैमाने पर होती है, वैसे लगभग सम्पूर्ण भारत में ही उगाई जाती है ।\nमशीने, उनकी सेटिंग तथा निर्माण प्रक्रिया\nआठ उबले हुए अण्डे को छीलने पर चारों ओर एक मोटी परत के रूप में सफेद भाग होता है और उसके बीच में योलक नामक पीला भाग । ठीक यही स्थिति गेहूँ ग्वार और मक्का आदि अनाजों की है । यदि आप इन्हें मध्य भाग से काटें तो ऊपर के मोटे मजबूत खोल के अन्दर आसानी से पाउडर बन जाने वाला एकदम दूधिया सफेद अंश होता है । छिलके के ठीक नीचे का यह कठोर भाग तो प्रोटीन और अन्य तत्वों का मिश्रण होता है तो मध्यवर्ती मुलायम भाग शुद्ध स्टार्च । यही कारण है कि इसके लिए मशीनों का चयन एकदम गत पोस्ट में वर्णित बिधि से ही आप करेंगे, बस टैंक बनवाने में ही थोड़ा अन्तर रखा जाएगा ।\nरोलर मिल, पल्वीलाइज़र और ड्राइंग चेम्बर इस उद्योग की अनिवार्य आवश्यकताएँ हैं तो डिकी शिफ्टर और कार्ट सेपरेटर सहायक मशीनें । परन्तु इस प्रयोजन के लिए बनवाए जाने\nवाले टैंकों में थोडा अन्तर होता है । ग्वार गम हेतु ग्वार का छिलका उतारने के लिए एक श्रृंखला तीन टैंक बनवाए जाते हें और वे पाइपों द्वारा एक दूसरे से संयुक्त भी होते हैँ । परन्तु मक्का को फुलाने और धोने का काम एक ही टैंक में किया जा सकता है । यही नहीं, मक्का का छिलका उतारने के लिए प्रयोग किया गया तेजाब मिश्रित पानी दोबारा प्रयुक्त नहीं होता, अत: मक्का धोते समय उसे भी बहा दिया जाता है । परन्तु इस टैंक में मक्का का छिलका फुलाने हेतु उसे एक से दो दिन तक रखना पडता है । यही कारण है कि व्यावहारिक रूप से आपकी कई टैंक तो बनवाने पड़ेगे, परन्तु वे एक दूसरे से जुडे हुए नहीं, पूर्ण रूप से स्वतन्त्र और अलग-अलग होंगे । दूसरा मुख्य अन्तर यह है कि इन टैंकों में प्लास्टिक अथवा रबर की लाइनिंग लगवाना भी अनिवार्य नहीं, क्योंकि पानी में दो से पाँच प्रतिशत तक गंधक का तेजाब मिलाकर ही प्रयोग किया जाता है ।\nयूरेका तथा कार्टरडिस्क सेपरेटर्स\nप्रतिदिन कई टन मक्का के दानों का स्टार्च निकालते समय ही प्राय: इन दोनों सेपर्रेटरों, डिकी शिफ्टर तथा ब्लाकिंग मशीन का प्रयोग किया जाता है । मक्का को बोरों से निकालने के बाद यूरेका सेपरेटर द्वारा उसमें समाहित मिट्टी के कण एवं कंकर-पत्थर के टुकडे हटाए जाते हैं, तो कार्टर सेपरेटर द्वारा अन्य अनाजों के दाने अलग किये जाते हैँ । इन मशीनों का प्रयोग करने पर दो श्रमिक ही कई टन मक्का पूरी तरह साफ कर लेते हैँ । इस प्रकार श्रम, समय और स्थान में भारी बचत होती है । लगभग तीन लाख रुपए में ये दोनों मशीनें सेट हो जाती हैं।\nडिकी शिफ्टर तथा ब्लाकिंग मशीन\nब्लाकिंग मशीन फर्श पर बिखरी हुई मक्का को ढेर के रूप में एकत्रित करने और उसे डिकी शिफ्टर के मुँह तक पहुंचाने वाला उपकरण है । ब्रेड के स्वचलित प्लाण्ट के फ्लोर शिफ्टर के समान ही डिकी शिफ्टर वायु के दबाव से इन मक्का के दानों को खींच-खींचकर और पूरी तरह सुखाकर पॉलिसिंग मशीन तक पहुँचाने का कार्य करता है । इन चारों मशीनों और इनके साथ लगाई जाने वाली कन्वेयर बेल्ट पर दस से पन्द्रह ताख रुपए तक की लगात आ जाती है । वैसे ये चारों अनिवार्य मशीनें नहीं । मवका को कई छलनों में छानकर और धूप में सुखाकर भी काम चलाया जा सकता है, परन्तु तब कई कर्मचारी और पर्याप्त स्थान अतिरिक्त रूप में चाहिए । वैसे यह जरूरी नहीं कि यूरेका तथा कार्टर डिस्क सेपरेटर के साथ ये दोनों मशीनें भी अनिवार्य रुप से ली जाएँ । सफाई का कार्य सेपरेटरों द्वारा और मक्का को टैंकों तक पहुंचाने का कार्य हाथों से आसानी से किया जा सकता है ।\nमक्का को भिगोए रखकर फुलाने के लिए किसी भी माप के और कितने भी टैंक बनवाए जा सकते हैँ । छोटे स्तर पर प्राय: दो सौ लीटर क्षमता के टैंक बनवाते हैं जिससे सामान्य पलटे से मक्का को उल्टा-पल्टा जा सके । टैंक की क्षमता की आधी मक्का डालने के बाद उसमे उतना ही गंधक का तेजाब मिश्रित पानी डालते हैँ । दो सौ लीटर के टैंक में एक कुंटल मक्का डालने के बाद एक सौ लीटर सल्फ्यूरिक एसिड मिश्रित ताजा पानी डाला जाता है । परन्तु ग्वार के , विपरीत मक्का में डाले जाने वाले पानी में तेजाब का अनुपात बहुत ही कम रखा जाता है। एक सौ लीटर पानी में केवल दो से पांच लीटर के मध्य गंधक के तेजाब को मिलाकर इसे टैंक में डाला जाता है। पानी में दो प्रतिशत गंधक का तेजाब मिलाने पर छिलका फूलने में अड़तालीस घण्टे का समय लगता है, तो चार-पाँच प्रतिशत सल्फ्यूरिक एसिड मिलाने पर मात्र चौबीस घण्टे का समय । पाँच प्रतिशत से अधिक तेजाब तो कभी मिलाया ही नहीं जाता, वर्ना स्टार्च दूषित हो जाएगा । वेसे ग्रीष्मऋतु में दो प्रतिशत और सर्दियों में तीन प्रतिशत तेजाब मिलाकर दो दिन तक मक्का को टैंक में रखना सबसे अच्छा रहता हे । छिलका फूल जाने और मक्का का वसा तत्व अलग हो जाने के बाद टंकी की टोंटी खोलकर गंधक मिश्रित पानी को निकाल देते हैं और फिर पर्याप्त बहते हुए पानी में इस मक्का को बहुत ही अच्छी तरह से धोया जाता है । तेजाब मिश्रित पानी में पडी हुई मक्का को दस-पन्द्रह बार अच्छी तरह हिलाया-चलाया जाता हे, वर्ना तेजाब बहुत अधिक भारी होने के कारण तल में बैठ जाएगा और सभी दानों का छिलका समान रूप से नहीं फूल पाएगा ।\nसुखाना, पीसना व पैकिंग करना\nमक्का को एजीटेटर लगे हुए टैंक में ग्वार के समान धोकर भी साफ किया जा सकता है । वैसे इस कार्य के लिए ऐसी नालियों का प्रयोग अधिक पसन्द किया जाता है जिनमें साफ़ पानी निरन्तर बहता रहे । सभी छिलके हटाने के बाद इसे ड्राइंग चेम्बर में सुखाने, हैमर मिल अथवा रोलर मिल में दरदरा पीसकर बीजाणु -और एंडोस्पर्म अलग करने और एण्डोस्पर्म को पल्वीलाइज़र में पीसकर स्टार्च तैयार करने के सभी कार्य आगामी पोस्ट में वर्णित ग्वार गम के निर्माण के समान ही किए जाते हैँ । उसी प्रकार बीजाणु पशु-चारे के रूप में बिक जाता है, जो कि आपका सह उत्पाद है । वास्तव में आगामी पोस्ट में वर्णित ग्वार गम और मक्का के स्टार्च में एकमात्र अन्तर प्रयोग किए जाने वाले अनाज और तेजाब के अनुपात का है, प्लाण्ट और निर्माण प्रक्रिया तो समान ही है । इन दोनों उद्योगों में एक अन्य समानता यह भी है कि दाल-मिल और तेल-मिल के समान ही सीधे--सादे ये दोनों उद्योग, वास्तव में उद्योग से भी अधिक व्यवसाय हैं और व्यापार की तरह ही इन्हें चलाया जाता है ।